**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **HOTĂRÂRE** **pentru aprobarea bugetului de venituri şi cheltuieli rectificat pe anul 2018** **pentru Administraţia Naţională „Apele Române”,** **aflată în coordonarea Ministerului Apelor şi Pădurilor** |
| **Secţiunea a 2-a****Motivul emiterii actului normativ** |
| 1.  | Descrierea situaţiei actuale | Apa constituie o resursă naturală cu valoare economică în toate formele sale de utilizare/exploatare.Conform actelor normative specifice, Administraţia Naţională „Apele Române" are calitatea de operator unic al resurselor de apă. Pentru a asigura resursele economico-financiare de gospodărire a apelor s-a instituit sistemul de plată, aceasta executându-se în corelaţie cu prevederile actelor de reglementare în domeniul gospodăririi apelor (avize, autorizaţii, etc.).Odată cu aderarea României la Uniunea Europeană, a trebuit să se pună în aplicare Directiva Europeană 60/2000/CE prin care se statuează ca principii de bază în gospodărirea apelor următoarele:* Recuperarea integrală a costurilor managementului apei (cantitate şi calitate);
* Utilizatorii finali de apă plătesc (operatori de gospodărire comunală, operatori economici industriali, operatori economici producători de energie electrică, irigaţii, acvacultură-piscicultură);
* Poluatorii apei (sub orice formă de poluare) plătesc;
* Stimularea beneficiarilor de resursă de apă în vederea protecţiei acesteia.

Pentru aplicarea acestor principii, a fost necesară implementarea noului mecanism economic prin Ordonanţa de urgenţă a Guvernului nr. 107/2002 privind înfiinţarea Administraţiei Naţionale „Apele Române”, aprobată cu modificări şi completări prin Legea nr. 404/2003 pentru aprobarea Ordonanței de urgență a Guvernului nr.107/2002  privind înființarea Administrației Naționale „Apele Române” cu modificările şi completările ulterioare.Prin aprobarea acestui act normativ s-au propus următoarele îmbunătăţiri ale mecanismului economic:- încurajarea utilizatorilor în prognozarea corectă a necesarului de apă;- penalizarea graduală a acelor operatori care se abat de la normele privind prelevarea apei brute şi evacuarea apelor impurificate;- acordarea de bonificaţii acelor operatori care manifestă preocupare pentru utilizarea raţională şi protecţia resurselor de apă.  De asemenea, prin acest act normativ s-a instituit competenţa Administraţiei Naţionale „Apele Române” ca singura instituţie în drept să aplice acest sistem de contribuţii, plăţi, bonificaţii, tarife şi penalităţi specifice gospodăririi apelor, tuturor utilizatorilor de apă, indiferent de deţinătorul cu orice titlu al amenajării, precum şi din sursele subterane, cu excepţia celor pentru care sunt reglementări specifice în vigoare, întrucât apa este monopol natural de interes strategic.Pentru a-şi realiza sarcinile, Administraţia Naţională „Apele Române” are ca atribuţii:- cunoaşterea, conservarea, utilizarea raţională, protecţia, restaurarea şi valorificarea resurselor de apă;- întreţinerea infrastructurii naţionale de gospodărire a apelor (acumulări, diguri, etc.);- administrarea, exploatarea şi întreţinerea reţelei naţionale de observaţii şi măsurători hidrologice, hidrogeologice şi a infrastructurii „Sistemului Naţional de Gospodărire a Apelor”; - întreţinerea cursurilor de apă; - organizarea activităţilor specifice de apărare împotriva inundaţiilor; - supravegherea calităţii resurselor de apă, de prevenire şi de avertizare în caz de poluări accidentale ; - constituirea şi gestionarea fondului naţional de date hidrologice, hidrogeologice şi de gospodărire a apelor ; - implementarea Directivei Europene 60/2000/EC şi a celorlalte directive ale Uniunii Europene în domeniul gospodăririi cantitative şi calitative a apelor.Pentru realizarea sarcinilor prin noul mecanism economic, care constă într-un sistem de contribuţii, plăţi, bonificaţii, tarife şi penalităţi specifice activităţii de gospodărire a resurselor de apă, a fost adoptată Ordonanța de urgență a Guvernului nr. 107/2002 privind înființarea Administraţiei Naţionale „Apele Române” care prevede următoarele contribuţii specifice:* contribuţia pentru utilizarea resurselor de apă pe categorii de resursă şi utilizatori;
* contribuţia pentru primirea apelor uzate în resursele de apă;
* contribuţia pentru potenţialul hidroenergetic asigurat prin barajele lacurilor de acumulare din administrarea Administraţiei Naţionale „Apele Române”;
* contribuţia pentru exploatarea de agregate minerale din albiile şi malurile cursurilor de apă.

Mecanismul economic specific gospodăririi apelor prevede aplicarea de penalităţi tuturor utilizatorilor la care se constată abateri de la prevederile reglementate, atât pentru depăşirea cantităţilor de apă utilizate, a concentraţiilor şi cantităţilor de substanţe impurificatoare evacuate în resursele de apă, cât şi pentru încălcarea prevederilor din abonamentul încheiat cu Administraţia Naţională „Apele Române”.Bonificaţiile se acordă utilizatorilor de apă care demonstrează, constant, o grijă deosebită pentru folosirea raţională şi protecţia calităţii apelor.Trebuie menţionat că cea mai importantă sarcină a Administraţiei Naţionale „Apele Române” este menţinerea în siguranţă a Sistemului Naţional de Gospodărire a Apelor, inclusiv infrastructura lucrărilor de apărare împotriva inundaţiilor.Veniturile Administraţiei Naţionale „Apele Române” se obţin prin aplicarea sistemului de contribuţii tuturor utilizatorilor de apă.Pe baza autorizaţiilor de gospodărire a apelor, unde sunt aprobate cantităţile maxime de utilizare, se întocmesc contractele de abonament, care stau la baza fundamentării veniturilor.Ținând cont de aceste reglementări, precum și de prevederile Scrisorii Cadru nr. 443420/ 09.11.2017 privind contextul macroeconomic, metodologia de elaborare a proiectelor de buget pe anul 2018 și a estimărilor pentru anii 2019-2021, precum și limitele de cheltuieli stabilite pe ordonatori principali de credite, în baza propunerilor ordonatorilor de credite din subordine, precum și de Ordonanța de urgență a Guvernului nr. 78/2018 cu privire la rectificarea bugetului de stat pe anul 2018, Administrația Națională „Apele Române” a întocmit proiectul bugetului de venituri și cheltuieli rectificat pentru anul 2018.Pentru anul 2018, veniturile aprobate prin Hotărârea Guvernului nr. 694/2018 sunt în sumă de 1.209.316 mii lei, iar cuantumul cheltuielilor a fost stabilit la suma de 1.441.506 mii lei, rezultând un deficit aprobat de 232.190 mii lei, acoperit din excedentul anilor precedenți.Față de acestea, bugetul de venituri și cheltuieli al Administrației Naționale „Apele Române” propus spre rectificare în anul 2018 se prezintă astfel:**La capitolul de venituri 1.211.735 mii lei**Comparativ cu veniturile aprobate inițial în bugetul de venituri și cheltuieli, în valoare de 1.209.316 mii lei și realizate la data de 31.08.2018 în procent de 56,14%, Administrația Națională „Apele Române” propune un buget cu 0,28% mai mare față de cel inițial, venituri suplimentate cu valoarea  de 3.352 mii lei. Această suplimentare se datorează creșterii veniturilor din surse proprii încasate conform mecanismului economic specific și a suplimentării subvențiilor de la bugetul statului după cum urmează: 1. ”Dividente de la societățile și companiile naționale cu capital major de stat” – majorare  cu suma de 2.184 mii lei că urmare virării în anul 2018 a dividentelor  de la societatea S.C Exploatare Sistem Zonal Prohova S.A conform prevederilor Ordonanței de Urgenta a Guvernului nr. 60/2011.2. „Venituri din prestări servicii” – majorare cu suma de 5.605 mii lei, suma rezultată prin închirierea plajelor, plaje realizate în urma finalizării proiectului “Protecția și reabilitarea părții sudice a litoralului românesc în zona Municipiului Constanța”.3. „Amenzi, penalități și confiscări” - majorare cu suma de 299 mii lei.4. „Diverse venituri” – majorare cu suma de 130 mii lei.5. „Subvenții de la bugetul de stat pentru instituții și servicii publice sau activități finanțate integral din venituri proprii suplimentat cu suma de 9.303 mii lei si anume: Suplimentarea Alocațiilor bugetare majorate cu suma de 8.100 mii lei, stocul de apărare cu suma de 220 mii lei, cadastrul apelor cu suma de 50 mii lei, respectiv creditele externe pentru investiții BDCE IV cu suma de 3.600 mii lei, iar în contrapartidă au fost diminuate prevederile bugetare ale Programului Infrastructura Mare cu suma de 2.667 mii lei).6. „Sume primite de la UE/ alți donatori în contul plăților efectuate și prefinanțări” aferente cadrului financiar 2007-2013 -diminuat cu 100 mii lei că urmare a faptului că cererea de rambursare pentru ultima tranșă a proiectului  ISENES 2 va fi încasată în anul 2019.7. „Sume primite de la UE / alți donatori în contul plăților efectuate și prefinanțări aferente cadrului financiar 2014-2020” - diminuat cu suma de 14.069 mii lei ca urmare a faptului că a fost amânată demararea proiectului „Repararea infrastructurii de navigație a canalului Bega” din Programul de Asistență pentru Preaderare IPA 2 fiind diminuat cu suma de 15.079 mii lei, iar în contrapartidă au fost încheiate contractele de finanțare pentru următoarele proiecte din cadrul programului INTERREG și anume: Danube Floodplain, Darrefort, respectiv „Dezvoltarea Centrului de apărare Szanazug, reconstrucția stavilarului și echipamentelor hidromecanic de la Tulca”. **Total majorări (pct.1+pct.2+pct.3+pct.4+pct5) = 2.184 mii lei + 5.605 mii lei + 299 mii lei + 130 mii lei + 9.303 mii lei = 17.521 mii lei.****Total diminuări: 100 mii lei + 14.069 mii lei = 14.169 mii lei**Față de acestea, suma totală de majorare a veniturilor este de 3.352 mii lei și are următoarea componență:**17.521 mii lei – 14.169 mii lei = 3.352 mii lei** **La capitolul de cheltuieli:1.443.925 mii lei** Comparativ cu bugetul de venituri și cheltuieli aprobat prin Hotararea Guvernului nr. 694/ 2018  când nivelul cheltuielilor  a fost în valoare de 1.441.506 mii lei, suma prognozată a fi cheltuită până la sfârșitul anului 2018 este cu 0,23% mai mare față de bugetul aprobat, respectiv 3.352 mii lei. Pe naturi de cheltuieli, această diferență este formată în principal din:**La capitolul 10 „Cheltuieli de personal”** este prevăzută o diminuare cu 1,67% față de bugetul inițial, în valoare netă de 8.243 mii lei. Motivația diminuării rezidă în faptul că instituțiile din teritoriu nu reușesc până la finele anului angajarea pe posturile vacante a numărului prognozat de mecanici de utilaje.**La capitolul 20 „Bunuri si servicii”.** Comparativ cu bugetul de cheltuieli aprobat prin Hotararea de Guvern nr. 694/ 2018, suma prognozată a fi cheltuită după rectificare, în anul 2018, a crescut cu aproximativ 6,04%, respectiv 13.881 mii lei.  Această majorare se datorează faptului că această natură de cheltuieli,  a fost diminuată la inceputul anului cu 10% la fundamentarea bugetului de venituri și cheltuieli aferent anului 2018, această diminuare a fondurilor conducând la imposibilitatea finanțării până la finele anului a unui număr de acțiuni absolut necesare pentru funcționarea și întreținerea unităților după cum urmează:Pentru acoperirea necesarului de energie electrică și gaze naturale, bugetul de venituri și cheltuieli a crescut la articolul bugetar 20.01.03 „Încălzit, iluminat și forță motrică” cu 12,59%, respectiv cu suma de 1.566 mii lei, sumă datorată creșterii consumului de energie electrică și majorarea tarifelor percepute de agenții economici.În cursul anului 2018 au intrat în funcțiune noi sedii de formații, de aceea pentru capitolul 20.01.04 „Apă, canal și salubritate” este necesară majorarea cu 8,11%, respectiv cu suma de 90 mii lei, suma datorată creșterii tarifelor de către operatorii economici.Pentru articolul 20.03 „Hrană pentru oameni” este necesară majorarea bugetului de venituri și cheltuieli în procent de 7,47%, respectiv cu suma de 23 mii lei, suma fiind necesară pentru acordarea alocațiilor de hrană în conformitate Hotărârea Guvernului nr. 437/2018.Având în vedere efectele fenomenelor meteorologice neprevăzute din acest an, a fost necesară detașarea formațiilor de intervenție pentru înlăturarea efectelor atât pe aria de componență, cât și în cadrul altor Administrații Bazinale de Apă, fiind astfel necesară majorarea articolului bugetar 20.06 „Deplasări, detașări, transferări” cu suma de 550 mii lei (în procent de 13,11%).Pentru articolul 20.09 „Materiale de laborator” este necesară majorarea cu 23%, respectiv 266 mii lei,  pentru asigurarea stocului de materiale necesare specifice activității de laborator.Pentru că în timpul anului 2018, o serie de operatori economici cu care avem încheiate contracte de închiriere (antene, relee, recipiente, etc.) au majorat în timpul anului tariferele, este necesară suplimenterea cu suma de 31 mii lei pentru articolul  20.30.04 „Chirii”.Având în vedere că în cursul anului au crescut încasările privind veniturile obținute în urmă activității specifice de gospodărire a apelor, TVA-ul aferent acestora a crescut, de aceea este necesară majorarea bugetului de venituri și cheltuieli pentru articolul bugetar 20.30.30 „Alte cheltuieli cu bunuri și servicii” cu suma de 28.038 mii lei (în procent de 27,66%).În cadrul **titlului 70 „Cheltuieli de capital”** cu finanțare din surse proprii,  a fost suplimentată prevederea bugetară aprobată prin Hotărâre Guvernului nr. 694/ 2018, cu suma de 3.511 mii lei, ca urmare a economiilor înregistrate la titlul 10 „Cheltuieli de personal”, efectuându-se în același timp și modificări între articolele și alineatele titlului 70 și anume, a fost suplimentat alineatul bugetar 71.01.01 „Construcții” cu suma de 18.916 mii lei, respectiv alineatul bugetar 71.01.30 „Alte active fixe”, cu suma de 1.491 mii lei, fiind diminuate în contrapartidă alineatele bugetare:* 71.01.02 „Mașini echipamente și mijloace de transport”, cu suma de 6.560 mii lei ca urmare a procedurilor de achiziție foarte greoaie,
* 71.03 „Reparații capitale aferente activelor fixe”, cu suma de 10.336 mii lei, ca urmare a schimbării priorităților privind calamitățile naturale din ultima perioadă.

Motivația suplimentării cheltuielilor de capital din surse proprii la alineatul bugetar 71.01.01 „Construcții”, așa cum am subliniat, rezidă în faptul că în urmă inundațiilor produse în perioada  iunie-august 2018, s-a impus finalizarea urgentă a lucrărilor de intervenție și înlăturare a efectelor calamităților naturale, prin înscrierea acestor lucrări în lista obiectivelor de investiții din surse proprii și aprobate în Consiliul de Conducere al Administrației Naționale „Apele Române”.Dintre obiectivele de investiții care au fost introduse în regim de urgență în lista obiectivelor de investiții, enumerăm:* Regularizare și consolidare pârâu Cricău la Cricău, județul Alba, cu suma de 5.567 mii lei,
* Amenajare Valea Sighișoara, județul Arad, cu suma de 2.500 mii lei,
* Amenajare rău Trotuș și afluenți, pe tronsonul Ghimeș-Urechesti, județul Bacău, cu suma de 1.960 mii lei,
* Regularizare rău Olt, zona Sfântu Gheorghe – Ilieni, județul Covasna, cu suma de 350 mii lei,
* Regularizare rău Amaradia pe tronsonul Bustuchin-Melinesti, județul Gorj, cu suma de 850 mii lei,
* Regularizare și îndiguire pârâu Rașcă la Bogdanești, județul Suceava – etapă a 2-a, cu suma de 348 mii lei,
* Îndiguire mal stâng rău Moldova, comună Capu Câmpului, județul Suceava, cu suma de 212 mii lei,
* Amenajare rău Moldova pe tronsonul Braiești-Baișești, comună Cornu Luncii, județul Suceava, cu suma de 248 mii lei,
* Închidere linie de apărare, mal stâng râul Sașa la Poieni, județul Timiș, în suma de 1.158 mii lei,
* Reprofilare râu Bega și afluenți, județul Timiș, în suma de 486 mii lei,
* Consolidare mal drept Bega, județul Timiș, în suma de 413 mii lei,
* Amenajare pârâu Samnic pe sectorul Golești-Blidari, județul Vâlcea, în suma de 300 mii lei,
* Regularizare pârâu Cerna și afluenți pe sectorul Cerna-Măciuca, județul Vâlcea, în suma de 845 mii lei,
* Regularizare pârâu Stăneasca la Stoilești, zona Izvoru Rece, județul Vâlcea, în suma de 300 mi lei.

 **La titlul 56 „Proiecte cu finanțare din Fonduri Externe Nerambursabile (FEN) postaderare”,** este prevăzută o diminuare în procent de 28,21%, respectiv cu suma de 101 mii lei, prin diminuarea bugetului de venituri și cheltuieli pe anul în curs a proiectului MOSES, ca urmare a obținerii unor economii la salarii prin înlocuirea echipei de lucru, respectiv datorită reducerii prețurilor în urmă achizițiilor unor materiale și echipamente necesare realizării obiectivelor stabilite în cadrul proiectului.**La titlul 58 „Proiecte cu finanțare din Fonduri Externe Nerambursabile aferente cadrului financiar 2014-2020”,**prevederea bugetară aprobată prin Hotărârea Guvernului nr. 694/2018 se diminuează în procent de 80,68%, respectiv 14.734 mii lei, după cum urmează:Bugetul proiectului „Repararea infrastructurii de navigație pe canalul Bega” (RINCB) – din cadrul articolului bugetar 58.11 „Programe Instrumentul de Asistență pentru preaderare IPA II” finanțat din programul transfontalier IPA – Interreg Cooperare Transfontaliera România-Serbia, pe anul 2018 a fost diminuat cu suma de 15.388 mii lei, ca urmare a semnării cu întârziere a contractului de finanțare cu Autoritatea de Management, precum și datorită reluării procedurilor de achiziție a serviciilor de „Consultanță Management”, datorită faptului că la prima procedură nu s-a prezentat niciun ofertant. Astfel, au fost decalați timpii de decontare a cheltuielilor în cadrul proiectului.Suplimentarea articolului bugetar 58.01 „Programe din Fondul European de Dezvoltare Regională (FEDR)”, cu suma de 842 mii lei, ca urmare a semnării contractului de finanțare pentru următoarele proiecte cu finanatre din Fonduri Externe Nerambursabile:* Danube Floodplain, contract de finanțare nr. 10340/ 24.05.2018;
* Dareffort, contract de finanțare nr. 3619/04.07.2018;
* Dezvoltarea Centrului de apărare Szanazug, reconstrucția stavilarului și echipamentelor hidromecanic de la Tulca, contract de finanțare nr. 84748/ 24.07.2018.

Diminuarea articolului bugetar 58.16 „Alte facilitati si instrumente postaderare” cu suma de 188 mii lei.**La titlul 59 „Alte cheltuieli”**, este prevăzută o dimunuare în procent de 3,85% față de bugetul aprobat inițial, în valoare netă de 265 mii lei, ca urmare a neocupării posturilor vacante din cadrul Administrației Naționale „Apele Române”, fiind astfel reduse și contribuțiile aferente persoanelor cu handicap neancadrate.**Pentru cheltuielile de la bugetul de stat** este propusă o majorare în valoare totală de 9.303 mii lei, reprezentând un procent de majorare de 3,04% față de bugetul aprobat prin Hotărârea Guvernului nr. 694/2018.Astfel, conform sumelor aprobate prin Ordonanța de urgență a Guvernului nr. 78/ 2018 cu privire la rectificarea bugetului de stat pe anul 2018, au suferit modificări următoarele articole bugetare:Alte cheltuieli cu bunuri și servicii – cheltuieli destinate serviciilor de cadastru și intabulare – suplimentat cu suma de 50 mii lei;Cheltuieli de capital cu finanțare de la bugetul de stat (alocații bugetare), suplimentat cu suma de 8.100 mii lei;Prevenirea și combaterea inundațiilor (stoc de apărare), suplimentat cu suma de 220 mii lei;Cheltuieli aferente programelor cu finanțare rambursabilă (BDCE IV), suplimentat cu suma de 3.600 mii lei.Proiecte cu finanțare din Fonduri Externe Nerambursabile aferente cadrului financiar 2014-2020, diminuat cu suma de 2.667 mii lei.Diferența dintre cheltuieli și venituri, în sumă de 232.190 mii lei, reprezintă deficitul bugetar aprobat conform Hotărârii Guvernului nr. 694/ 2018 privind aprobarea bugetului de venituri și cheltuieli pe anul 2018 pentru Administrația Națională „Apele Romane”, care va fi acoperit din excedentul anilor anteriori.Componenţa acestui excedent este următoarea: - excedent an 2014 = 359.092 mii lei, - excedent an 2015 = 310.854 mii lei,  - deficit an 2016 = 42.634 mii lei, - deficit an 2017 = 182.128 mii lei, TOTAL = 445.184 mii leiiar din aceasta sumă, Administrația Națională „Apele Române” solicită **utilizarea sumei de 232.190 mii lei** ca deficit, cât a fost înscris în bugetul de venituri și cheltuieli aprobat pentru anul bugetar 2018. |
| 2.1 | În cazul proiectelor de acte normative care transpun legislația comunitară sau creează cadrul pentru aplicarea directă a acesteia | Proiectul de act normativ nu se referă la acest subiect. |
| 2. | Schimbări preconizate | Prin prezentul proiect de Hotărâre a Guvernului privind aprobarea bugetului de venituri şi cheltuieli rectificat al Administraţiei Naţionale „Apele Române” se propune realizarea în condiţii optime a Programului de Gospodărire a Apelor şi de creştere a capacităţii de intervenţie la inundaţii, gheţuri şi poluări accidentale. |
| 3. | Alte informaţii | Nu au fost identificate. |
| **Secţiunea a 3-a****Impactul socioeconomic al proiectului de act normativ** |
| 1.  | Impactul macroeconomic | Proiectul de hotărâre reprezintă în fapt alinierea statutului juridic al Administraţiei Naţionale „Apele Române” la cerinţele Guvernului de a promova o politică macroeconomică stabilă din punct de vedere financiar, care să asigure o execuţie bugetară prudentă, restrictivă şi echilibrată.  |
| 1.1 | Impactul asupra mediului concurențial şi domeniului ajutoarelor de stat | Proiectul de act normativ nu se referă la acest subiect. |
| 2. | Impactul asupra mediului de afaceri | Proiectul de act normativ nu se referă la acest subiect. |
| 2.1 | Impactul asupra sarcinilor administrative  | Proiectul de act normativ nu se referă la acest subiect. |
| 2.2 | Impactul asupra întreprinderilor mici și mijlocii  | Proiectul de act normativ nu se referă la acest subiect. |
| 3. | Impactul social | Proiectul de act normativ nu se referă la acest subiect. |
| 4. | Impactul asupra mediului | Proiectul de act normativ nu se refera la acest subiect  |
| 5. | Alte informaţii | Nu au fost identificate.  |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pentru 5 ani)**- mii lei- |
| Indicatori | Anul curent | Următorii 4 ani | Media pe5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:  (i) impozit pe profit  (ii) impozit pe venit b) bugete locale:  (i) impozit pe profit c) bugetul asigurărilor sociale de stat:  (i) contribuţii de asigurări d) instituţii publice finanţate integral din venituri prorpii  |  |  |  |  |  |  |
| 2. Modificări ale cheltuielilor bugetare, plus/minus, din care: a) buget de stat, din acesta:  (i) cheltuieli de personal (ii) bunuri şi servicii  (iii) cheltuieli de capital b) bugete locale:  (i) cheltuieli de personal  (ii) bunuri şi servicii c) bugetul asigurărilor sociale de stat:  (i) cheltuieli de personal (ii) bunuri şi serviciid) bugetul instituţiilor publice finanţate integral din surse proprii  |  |  |  |  |  |  |
| 3. Impact financiar, plus/minus, care: a) buget de stat b) bugete locale c) instituţii publice finanţate integral din venituri proprii  |  |  |  |  |  |  |
| 4. Propuneri pentru acoperirea creşterii cheltuielilor bugetare  |  |  |  |  |  |  |
| 5. Propuneri pentru a compensa reducerea veniturilor bugetare  |  |  |  |  |  |  |
| 6. Calcule detaliate privind fundamentarea modificărilor veniturilor şi/ sau cheltuielilor bugetare  |  |  |  |  |  |  |
| 7. Alte informaţii  | Deficitul în valoare de 232.190 mii lei va fi asigurat din excedentul anilor anteriori. |
| **Secţiunea a 5-a****Efectele proiectului de act normativ asupra legislaţiei în vigoare** |
| 1.  | Măsuri normative necesare pentru aplicarea prevederilor proiectului de act normativ*:* a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ b) acte normative ce urmează a fi elaborate în vederea implementării noilor dispoziţii | Proiectul de act normativ nu se referă la acest subiect. |
|  1.1.. | Compatibilitatea proiectului de act normativ cu legislația în domeniul achizițiilor publice  | Proiectul de act normativ nu se referă la acest subiect. |
| 2. | Conformitatea proiectului de act normativ cu legislaţia comunitară în cazul proiectelor ce transpun prevederi comunitare  | Proiectul de act normativ nu se referă la acest subiect. |
| 3.  | Măsuri normative necesare aplicării directe a actelor normative comunitare  | Proiectul de act normativ nu se referă la acest subiect. |
| 4.  | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.  | Alte acte normative şi/sau documente internaţionale din care decurg angajamente  | Proiectul de act normativ nu se referă la acest subiect. |
| 6. | Alte informaţii  | Nu au fost identifiacte.  |
| **Secţiunea a 6-a****Consultările efectuate în vederea elaborării proiectului de act normativ** |
| 1.  | Informaţii privind procesul de consultare cu organizaţii neguvernamentale, institute de cercetare şi alte organisme implicate  | Proiectul de act normativ nu se referă la acest subiect. |
| 2. | Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. | Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. | Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. | Informaţii privind avizarea către: a) Consiliul Legislativ b) Consiliul Suprem de  Apărare a Ţării c) Consiliul Economic  şi Social d) Consiliul  Concurenţei e) Curtea de Conturi  | Proiectul de act normativ nu se referă la acest subiect. |
| 6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea proiectului de act normativ** |
| 1.  | Informarea societăţii civile cu privire la necesitatea elaborării proiectului de act normativ  | În elaborarea proiectului a fost îndeplinită procedura stabilită de Legea nr. 52/2003 privind transparenţa decizională în administraţia publică, cu completările ulterioare, prin afişarea pe site-ul Ministerului Apelor şi Pădurilor. |
| 2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect.  |
| 3. | Alte informaţii  | Nu au fost identificate.  |
| **Secţiunea a 8-a****Măsuri de implementare** |
| 1.  | Măsuri de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente |  Punerea în aplicare a prezentului proiect de act normativ nu necesită înfiinţarea unor noi organisme sau extinderea competenţelor instituţiilor existente. |
| 2.  | Alte informaţii  | Nu au fost identificate. |

Față de cele prezentate, a fost promovată Hotărârea de Guvernpentru aprobarea bugetului de venituri şi cheltuieli rectificat pe anul 2018 pentru Administraţia Naţională „Apele Române”, aflată în coordonarea Ministerului Apelor şi Pădurilor.

**MINISTRUL APELOR ŞI PĂDURILOR**

**Ioan DENEȘ**

**AVIZĂM FAVORABIL**

**MINISTRUL MUNCII ŞI JUSTIŢIEI SOCIALE**

 **Lia-Olguţa VASILESCU**

**MINISTRUL FINANŢELOR PUBLICE**

**Eugen Orlando TEODOROVICI**

|  |  |
| --- | --- |
| **Ministerul Apelor şi Pădurilor****Secretar de stat****Adriana PETCU****Secretar general** **Ilie-Razvan DUMITRU****Secretar general adjunct****Gyözö István BÁRCZI****Direcţia Juridică****Director****Alice-Mirela VASILE****Direcţia Generală de Investiţii,** **Proiecte şi Logistică****Director General****Eugenia NECEA****Direcţia Economico-Financiară****Director****Niculina DIMA** | **Administraţia Naţională** **„Apele Române”****Director general****Victor SANDU****Departamentul Economico-Financiar****Director****ec. Mihail CHELARU** |